શ્રીજીમહારાજે ખપની વાત કરી છે તેમાં સંત-સમાગમ અને સત્સંગ વિષયક ‘ખપ' શબ્દ પ્રયોજ્યો છે. ક્યાંક ઇશક અને આસક્તિ શબ્દ પણ વાપર્યા છે. ‘સત્સંગનો ખપ હશે તો થાંભલે બાથ ભીડીને પણ રહેવું પડશે,' - એવું ગુરુ રામાનંદ સ્વામીએ જ્યારે કહેવડાવ્યું ત્યારે નીલકંઠવર્ણી વેશે શ્રીજીમહારાજે તરત ઊભા થઈને થાંભલે બાથ લીધી. અહીં ખપ એટલે ગરજ, આવશ્યકતા, સ્વાર્થ વગેરે અર્થ તો છે જ, પણ ખપ એટલે ‘સો ટચની શુદ્ધ મુમુક્ષુતા' અર્થ વધુ બંધ બેસે છે.